▪ A tota ditiragalo tse di kwadilweng mo bukeng ya ga Jona di diragetse? Fa e sa le mo metlheng ya bogologolo, buka eno e ne e ntse e tshwaiwa diphoso. Mo motlheng wa rona buka eno e ne ya tshwaiwa diphoso thata go tsewa gore ke ya ditlhamane kgotsa ya dikinane. Mokwadi mongwe wa lekgolo la bo19 la dingwaga o ne a tlhalosa gore moruti mongwe o ne a re kgang ya ga Jona le tlhapi e kgolo e ne e le tlhamane fela: Jona o ne a nna kwa hoteleng e e kwa Jopa e e neng e bidiwa Sesupo sa Leruarua. Fa a ne a se na madi a a lekaneng go duela sekoloto sa gagwe, mong wa hotele o ne a mo leleka. Ka jalo, Jona o ne a “komediwa” ke leruarua mme moragonyana la mo “tlhatsa”! Eleruri, go bonala batshwayadiphoso ba Baebele ba ne ba ikaeletse go ganetsa go nna gone ga ga Jona go feta jaaka ba ne ba ganetsa gore o ne a komediwa ke tlhapi e kgolo!